95. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 5721/1493 της 18 Ιουλ./6 Αυγ. 1984 (ΦΕΚ Β΄ 535) Καθορισμός τρόπου επιστροφής ή συμψηφισμού του φόρου κατανάλωσης Καπνοβιομηχανικών προϊόντων και του Φ.Κ.Ε. σε περίπτωση φθοράς ή βλάβης των προϊόντων αυτών και διαδικασία αντικατάστασης καταστρεφομένων ένσημων ταινιών φορολογίας καπνού. Έχοντας υπόψη: 1.Τα άρθρα 11,13 και 22 του Ν. 1439/15.5.84 (ΦΕΚ Α΄/65/15.5.84) «Φορολογία Κατανάλωσης καπνοβιομηχανικών προϊόντων και άλλες διατάξεις». 2.Το άρθρο 46 του Ν. 1249/82 (ΦΕΚ /Α/43/1982) για «Διαρρυθμίσεις στην άμεση και έμμεση φορολογία, μισθολογικά θέματα και άλλες διατάξεις». 3.Το γεγονός ότι το με το άρθρο 26 του Ν. 1439/84 καταργήθηκαν τα άρθρα 5 και 6 του Α.Ν. 966/37 «περί συμπληρώσεως διατάξεως νόμων περί φορολογίας καπνού και σιγαρόχαρτου» όπως συμπληρώθηκαν και τροποποιήθηκαν μεταγενέστερα. 4.Την υπ’ αριθ. Υ.97/21.6.84 απόφαση του Πρωθυπουργού για «ανάθεση αρμοδιοτήτων» στον Αναπληρωτή Υπουργό Οικονομικών Δημήτρη Τσοβόλα αποφασίζουμε: Α΄ Αξιώσεις συμψηφισμού και επιστροφής φόρων. 1.Εγρκίνουμε, σε περίπτωση που καπνοβιομηχανικά προϊόντα, για τα οποία έχει καταβληθεί ο φόρος που αναλογεί, έπαθαν φθορά ή βλάβη τέτοια, ώστε να αποκλείεται η διάθεσή τους στην κατανάλωση, να επιστρέφονται ή συμψηφίζονται, κατά περίπτωση, ο φόρος κατανάλωσης που καταβλήθηκε, ο Φ.Κ.Ε. που αναλογεί, καθώς και κάθε ειδική εισφορά που τυχόν έχει εισπραχθεί, εκτός εάν έχει παραγραφεί η αξίωση επιστροφής ή συμψηφισμού (σύμφωνα με τις διατάξεις του άρθρου 22 του Ν. 1439/84). 2.Η ανωτέρω επιστροφή ή συμψηφισμός ενεργείται βάσει πρωτοκόλλου καταστροφής των προϊόντων αυτών, μαζί με τις ένσημες ταινίες που τα περιβάλλουν, το οποίο συντάσσεται από την αρμόδια επιτροπή της παρ. 1 του άρθρου 11 του Ν. 1439/84 και μέσα στις προθεσμίες που ορίζονται με το άρθρο 22 του ίδιου Νόμου. 3.Ο φόρος κατανάλωσης καπνού, ο Φ.Κ.Ε. και οι τυχόν ειδικές εισφορές που επιστρέφονται είναι οι πράγματι βεβαιωθέντες φόροι, όπως προκύπτουν από τα στοιχεία των οικείων Εφοριών Καπνού και η επιστροφή τους γίνεται κατά τα ειδικώτερα εκάστοτε ισχύοντα περί επιστροφής φόρων ως αχρεωστήτως καταβληθέντων. 4.Ο συμψηφισμός θα γίνεται, ύστερα από σχετική πράξη σας, με αντικατάσταση των ένσημων ταινιών που περιβάλλουν τα καπνοβιομηχανικά προϊόντα με νέες ταινίες της αυτής κατηγορίας και βάσει της εκάστοτε διατίμησης που ισχύει. Βάσει του ανωτέρω πρωτοκόλλου καταστροφής θα επιτρέπεται η εισαγωγή ανάλογης ποσότητας καπνού στο καπνεργοστάσιο, χωρίς καταβολή των αντίστοιχων φόρων κατανάλωσης, παρεπόμενων φόρων και αντίτιμου τσιγαρόχαρτου καθώς επίσης, θα γίνεται και η πίστωση της μερίδας του Καπνοβιομήχανου στα σχετικά βιβλία. Β΄ Διαδικασία Αντικατάστασης ταινιών φορολογίας καπνού. Καθορίζουμε τη διαδικασία αντικατάστασης των ένσημων ταινιών φορολογίας καπνού, που παθαίνουν βλάβη ή φθορά, κατά την επικόλλησή τους στα κουτιά των καπνοβιομηχανικών προϊόντων, καθώς και των κακέκτυπων ταινιών, ως ακολούθως: 1.Κάθε Καπνοβιομηχανία, που χρησιμοποιεί ταινιαστικές μηχανές, θα συγκεντρώνει κατά μήνα, ή κατά δεκαπενθήμερο εφόσον το επιθυμεί τις ταινίες που έπαθαν φθορά ή βλάβη κατά τη χρήση των μηχανών, τις κακέκτυπες ταινίες και γενικά όσες για τους λόγους αυτούς έχουν καταστεί ακατάλληλες προς χρήση μηχανοκόλλητες ή χειροκόλλητες ταινίες. Παράλληλα θα συγκεντρώνει και θα φυλάει και τα πακέτα των τσιγάρων που δεν έχουν εξαχθεί από το καπνεργοστάσιο, λόγω βλάβης κατά το μηχανικό ταινιάρισμα εφ’ όσον σ’ αυτά είναι κολλημένες ένσημες ταινίες που δεν είναι δυνατόν ν’ αποκολληθούν. Όλες οι ανωτέρω ταινίες θα διαχωρίζονται, κατά τύπο, κατηγορία και κλάση και θα επικολλούνται χωριστά, σε ισομεγέθη, φύλλα χαρτιού, που θα φέρουν παράλληλες γραμμές, ανά 20 περίπου χιλιοστά και ανάλογα κάθετη γραμμογράφηση κατά τρόπο που θα ανταποκρίνεται στα μεγέθη των ταινιών, που θα επικολληθούν. Οι ταινίες θα επικολλούνται στο μέσο των παράλληλων γραμμών, κατά τρόπο που να σχηματίζονται κατακόρυφες στήλες. Σε κάθε φύλλο χαρτιού, θα επικολλάται ίσος αριθμός ταινιών του αυτού τύπου, κατηγορίας και κλάσης, απαγορεύεται δε η υποβολή φύλλων που θα περιέχουν μεγαλύτερο ή μικρότερο αριθμό ταινιών. Στο επάνω μέρος κάθε φύλλου θ’ αναγράφεται από την καπνοβιομηχανία ο αριθμός των ταινιών που έχουν επικολληθεί. Οι ταινίες που τυχόν πλεονάζουν μετά την επικόλληση στα φύλλα χαρτιού θα παρακρατούνται από την Καπνοβιομηχανία και θα υποβάλλονται αργότερα, εκτός αν πρόκειται για υποβολή φύλλων με ταινίες εξωτερικού, όπου επιτρέπεται να περιλαμβάνουν μικρότερο αριθμό ταινιών, θα υποβάλλονται όμως μέσα σε πέντε μέρες από την εισαγωγή των χωρίς ταινία προϊόντων στον ελεγχόμενο χώρο και με τον ίδιο τρόπο, όπως και οι άλλες. 2.Τα ανωτέρω φύλλα θα υποβάλλονται, στον αρμόδιο για την εκκαθάριση και βεβαίωση του φόρου κατανάλωσης καπνοβιομηχανικών προϊόντων έφορο Καπνού, με αίτηση της Καπνοβιομηχανίας ή του εισαγωγέα και θα παραλαμβάνονται από δύο υπαλλήλους της Υπηρεσίας σας, οι οποίοι αφού ελέγξουν τις ταινίες, σύμφωνα με την παρούσα, θα υπογράφουν στην ως άνω αίτηση για το κανονικό της παραλαβής των ταινιών. Οι προς αντικατάσταση ταινίες θα συνοδεύονται από λεπτομερείς καταστάσεις σε τέσσερα (4) αντίτυπα που θα περιλαμβάνουν την επωνυμία της καπνοβιομηχανίας, την Εφορία Καπνού και το χρονικό διάστημα, κατά το οποίο προέκυψαν οι ταινίες που αναγράφονται σ’ αυτές. Σε ειδικές στήλες θ’ αναγράφονται κατά σειρά και τα εξής στοιχεία των ταινιών: α) Η κατηγορία και κλάση, που θα σημειώνονται με το οικείο γράμμα και αριθμό, β) ο τύπος, που θα σημειώνεται με το οικείο γράμμα, γ) ο αριθμός των φύλλων χαρτιού στα οποία έχουν επικολληθεί οι αντίστοιχες ταινίες, δ) ο αριθμός των ταινιών που έχει επικολληθεί σε κάθε φύλλο, ε) ο συνολικός αριθμός αυτών, στ) η τιμή που έχει καθοριστεί για κάθε ταινία και ζ) η συνολική αξία. Στη στήλη των παρατηρήσεων θα αναγράφονται οι αριθμοί των αποφάσεών μας για τη διατίμηση των ταινιών. 3.Τα στοιχεία των αιτήσεων παράδοσης των προς αντικατάσταση ταινιών, των αναλυτικών καταστάσεων, των πρωτοκόλλων καταστροφής και των πρακτικών παράδοσης και παραλαβής ταινιών προς αντικατάσταση αυτών που καταστράφηκαν, θα καταχωρούνται στο «βιβλίο εισαγωγής και αντικατάστασης ταινιών φορολογίας καπνού» που καθιερώθηκε με την Κ 1422/392/16.2.84 διαταγή μας. Ο Έφορος Καπνού, στο τέλος της χρονικής περιόδου που πραγματοποιείται ο έλεγχος των διαμερισμάτων της καπνοβιομηχανίας, θα κάνει και τον έλεγχο των ταινιών, αντιπαραβάλλοντας τα πραγματικά υπόλοιπα ένσημων ταινιών που βρίσκονται στα χέρια της καπνοβιομηχανίας, με τα υπόλοιπα που προκύπτουν από το κλείσιμο του βιβλίου πιστοχρέωσης ταινιών. Πριν από τον έλεγχο αυτό, θα κλείνετε το πιο πάνω βιβλίο εισαγωγής και αντικατάστασης ταινιών με ενυπόγραφη πράξη σας, ώστε κατά τον έλεγχο το συνεργείο των υπαλλήλων να έχει υπόψη του, εκτός των άλλων στοιχείων και τον αριθμό των παραδοθέντων ταινιών της Καπνοβιομηχανίας που ελέγχεται (σχετική διαταγή αριθ.Μ . 872/εγ. 22/1938). (Αντί για τη σελ. 320,49 (β) Σελ. 320,49(γ) Τεύχος 1176- Σελ. 83 Κώδικας Φορολογίας Καπνού 28.Ε.α.95 Γ΄ Προϋποθέσεις αντικατάστασης καταστρεφόμενων ταινιών – Έλεγχος και διαδικασία καταστροφής. 1.Οι ταινίες που παθαίνουν φθορά ή βλάβη κατά την επικόλλησή τους στα κουτιά των καπνοβιομηχανικών προϊόντων, καθώς και όσες είναι κακέκτυπες αντικαθίστανται ως εξής: α) Όσες ταινίες είναι κακέκτυπες υποβάλλονται, με αίτηση, επικολλημένες σε φύλλα χάρτου, μέσω του Εφόρου Καπνού, στην Επιτροπή που προβλέπεται από το άρθρο 11 του Ν. 1439/84, η οποία μετά από λεπτομερή έλεγχο ενεργεί την καταστροφή τους και συντάσσει πρωτόκολλο καταστροφής. Ταινίες που, κατά την παραλαβή τους, θα διαπιστωθεί ότι είναι κακέπτυπες υποβάλλονται, αμέσως μόλις παραληφθούν τα δέματα και προ της εισαγωγής τους στον ελεγχόμενο χώρο, από τις καπνοβιομηχανίες και τους εισαγωγείς στον Έφορο Καπνού, με αίτησή τους. Ο Έφορος Καπνού μετά την παραλαβή τους φροντίζει για την ασφαλή φύλαξή τους μέχρι να τις διαβιβάσει στην αρμόδια επιτροπή, η οποία μετά από λεπτομερή έλεγχο ενεργεί την καταστροφή τους. Στο πρωτόκολλο καταστροφής των άχρηστων δεσμίδων ταινιών, θα αναγράφεται εκτός των άλλων ο αριθμός των δεμάτων που ελέγχθηκαν, ο αριθμός των άχρηστων δεσμίδων των 500 τεμαχίων και το ποσοστό επί τοις εκατό, που αντιπροσωπεύουν στο σύνολο των ταινιών που ελέγχθηκαν, καθώς και ο αριθμός της σύμβασης προμήθειας αυτών. Τα εν λόγω πρωτόκολλα καταστροφής θα υποβάλλονται στην Διεύθυνση του Υπουργείου με ιδιαίτερη λεπτομερή αναφορά. β)Οι ταινίες που έχουν υποστεί φθορά ή βλάβη, κατά την επικόλλησή τους στα κουτιά των καπνοβιομηχανικών προϊόντων, υποβάλλονται με αίτηση στον Έφορο Καπνού, επικολλημένες σε φύλλα χάρτου. Από τον Έφορο Καπνού δεν θα γίνονται δεκτές προς αντικατάσταση ταινίες μη επικολλημένες στα φύλλα χαρτιού, καθώς και ταινίες των οποίων δεν έχει περισωθεί τμήμα μεγαλύτερο του μισού. γ) Ένσημες ταινίες που δεν πληρούν τις ανωτέρω προϋποθέσεις υποβάλλονται, με χωριστή αίτηση, επικολλημένες σε φύλλα χάρτου, απευθείας ή μέσω του Εφόρου Καπνού, στην Επιτροπή του άρθρου 11 του Ν. 1439/84, η οποία είναι υποχρεωμένη, κατά τη συνεδρίασή της να κρίνει και επί των ταινιών αυτών και είτε αποφασίζει, κατά πλειοψηφία, την καταστροφή και αντικατάστασή τους, εφόσον, αφού λάβει υπόψη της το σωζόμενο τμήμα κάθε ταινίας, πείθεται ότι το υπόλοιπο έχει καταστραφεί είτε την καταστροφή τους χωρίς αντικατάσταση. Πάντως δεν θα γίνονται δεκτές προς αντικατάσταση από την Επιτροπή ταινίες των οποίων έχει περισωθεί τμήμα μικρότερον του μισού. δ) Η οριστική κρίση της Επιτροπής κατά περίπτωση σημειώνεται πάντοτε στο πρωτόκολλο καταστροφής, που αποτελεί διοικητική πράξη, με την οποία κρίνεται το αίτημα της αντικατάστασης των ως άνω ταινιών. 2.Μετά την παραλαβή των ταινιών από τον Έφορο Καπνού θα συγκαλείται η αρμόδια επιτροπή για την καταστροφή που προβλέπεται από την παρ. 1 του άρθρ. 11 του Ν. 1439/84. Στις Εφορίες Καπνού της τέως Διοίκησης Πρωτευούσης το δεύτερο μέλος της Επιτροπής, που προβλέπεται να είναι υπάλληλος της Δ/νσης Φορολογίας Καπνού, θα ορίζεται από τον Διευθυντή της Διεύθυνσης αυτής, εκ περιτροπής από τους υπαλλήλους που εκάστοτε υπηρετούν στην εν λόγω Διεύθυνση. Με τον ίδιο τρόπο θα ορίζεται το δεύτερο μέλος της Επιτροπής στις πιο πάνω Εφορίες Καπνού για οποιοδήποτε λόγο και αν συνεδριάζει η επιτροπή (καταστροφή καπνοβιομηχανικών προϊόντων, υπολειμμάτων καπνοβιομηχανίας). Αντίγραφα των διαταγών σας, για τη συγκρότηση των ανωτέρω επιτροπών, θα κοινοποιούνται και στον αρμόδιο Επιθεωρητή τον οποίο θα ενημερώνετε τηλεφωνικά για την ημέρα και ώρα της καταστροφής των ταινιών, ώστε να μπορεί να παραβρίσκεται αν κρίνει αυτό αναγκαίο.  Σελ. 320,50(γ) Τεύχος 1176-Σελ. 84 Απαραίτητα, όμως κατά την καταστροφή θα παραβρίσκεται πάντοτε εκπρόσωπος της Καπνοβιομηχανίας ή του εισαγωγέα. Η Επιτροπή αυτή θα συνεδριάζει εντός του ορίου ημερών που έχει εγκριθεί και ειδικά για τον έλεγχο και την καταστροφή των προς αντικατάσταση ταινιών, θα συνεδριάζει σε διαφορετική μέρα από τις μέρες καταστροφής των λοιπών άχρηστων ειδών (καπνόσκονη, τσιγαρόχαρτο κλπ.) 3.Η επιτροπή μετά από λεπτομερή έλεγχο θα προβαίνει στην διαγραφή με έγχρωμη μελάνη των προς καταστροφή ταινιών, στη μονογραφή από όλα τα μέλη της, όλων των συνημμένων φύλλων και θα συντάσσει λεπτομερές πρωτόκολλο σε τέσσερα (4) αντίτυπα. Στο πρωτόκολλο αυτό θα μνημονεύεται ο αριθμός των προς καταστροφή και αντικατάσταση ταινιών, κατά τύπο κατηγορία και κλάση, η κατά τεμάχιο τιμή και η συνολική αξία αυτών, καθώς και κάθε άλλη αναγκαία λεπτομέρεια. Στη συνέχεια η Επιτροπή θα καταστρέφει τις ταινίες είτε με φωτιά, είτε με πολτοποίηση, είτε με οποιοδήποτε άλλο κατά την κρίση της, πρόσφορο τρόπο. Από την ίδια Επιτροπή θα ενεργείται και η καταστροφή των μηχανημάτων τα οποία βρίσκονται υπό τον έλεγχο του Δημοσίου, έπειτα από αίτηση της ενδιαφερομένης καπνοβιομηχανίας. 4.Από τα τέσσερα (4) αντίτυπα του πρωτοκόλλου, που συντάσσεται από την Επιτροπή, το πρώτο θα φυλάσσεται σε ξεχωριστό φάκελλο της Εφορίας Καπνού, το δεύτερο θα στέλνεται στο αρμόδιο Δημόσιο Ταμείο, το τρίτο στην αρμόδια Επιθεώρηση Εφοριών Καπνού και το τέταρτο στην ΕΔΕΜΕΔ με ένα αντίγραφο της οικείας κατάστασης. Δ΄. Ενέργειες αντικατάστασης – ΕΔΕΜΕΔ – Δημ. Ταμείων. 1.Βάσει του πρωτοκόλλου τούτου η ΕΔΕΜΕΔ θα στέλνει στο οικείο Ταμείο ίσο αριθμό ταινιών, από κάθε τύπο, κατηγορία και κλάση, όπως αυτές αναγράφονται στο πρωτόκολλο επαλήθευσης, πιστώνοντας ανάλογα τη διαχείρισή της ή στρογγυλό αριθμό σε ακέραια δέματα από κάθε κλάση, κατηγορία, τύπο και τιμή ταινιών, απ’ αυτές που συμπεριλαμβάνονται στο πρωτόκολλο επαλήθευσης. 2.Στη δεύτερη αυτή περίπτωση η τακτοποίηση των διαχειρίσεων θα γίνεται με αντίστοιχη χρεωπίστωση των μερίδων των οικείων Ταμείων και της ΕΔΕΜΕΔ, αφενός μεν με τον αριθμό και την αξία των προς καταστροφή ταινιών που αναφέρονται στο πρωτόκολλο, αφ’ ετέρου δε με τον αριθμό και την αξία, την οποία αντιπροσωπεύουν οι επί πλέον από το πρωτόκολλο επαλήθευσης, ταινίες που έχουν αποσταλεί από την ΕΔΕΜΕΔ στους Ταμίες. Ο οικείος Ταμίας θα παραδίδει, από τις ταινίες που θα έχουν αποσταλεί ίσο αριθμό ταινιών μ’ αυτές που επαληθεύτηκαν, σε εκπρόσωπο της καπνοβιομηχανίας παρουσία και του αρμοδίου καπνεμπορικού υπαλλήλου, συντάσσοντας σχετική πράξη στο τέλος των πρωτοκόλλων επαλήθευσης, που βρίσκονται στο Ταμείο και στην Εφορία Καπνού, την οποία θα υπογράφει ο Ταμίας, ο Καπνεφοριακός υπάλληλος και ο εκπρόσωπος της καπνοβιομηχανίας. Στη συνέχεια θα επιτρέπεται η εισαγωγή των ταινιών στο καπνεργοστάσιο χωρίς να χρεωθούν στο βιβλίο πιστοχρέωσης ταινιών. Ε΄ Γενικές διατάξεις αντικατάστασης. 1.Η ανωτέρω αντικατάσταση ενσήμων ταινιών, που αφορά ταινίες όλων των κατηγοριών τύπων και κλάσεων, θα γίνεται μέσα στις προθεσμίες που ορίζονται από το άρθρο 22 του Ν. 1439/84 για την παραγραφή αξιώσεων επιστροφής φόρων. 2.Με την απόφαση αυτή καταργείται κάθε άλλη διάταξη που ρυθμίζει διαφορετικά, εν όλω ή εν μέρει, τα ίδια θέματα. 3.Την ακριβή εφαρμογή της παρούσας παρακαλούνται να παρακολουθήσουν οι αρμόδιοι Επιθεωρητές Εφοριών Καπνού. 28.Ε.α.95 Κώδικας Φορολογίας Καπνού 